**Hangon kansallinen kaupunkipuisto** on toukokuussa 2008 Hankoon perustettu, Hankoniemen etelä- ja lounaisrannikkoa sekä edustan saaristoa kattava, yhteenä 63 nelikökilometrin laajuinen kansallinen kaupunkipuisto.

Hangon kansallisen kaupunkipuiston alueella tapahtuu siirtymä perinteikkäältä satama- ja kylpyläkaupungista avoimempaan meriympäristöön. Kaupunkipuisto sisältää mantereella kantakaupungin radan eteläpuolisia puisto-, virkistys-, ranta- ja luontoalueita sekä Hangon kantakaupungin rakennushistoriallisesti arvokkaita kaupunginosia, kortteleita ja katualueita. Idässä kaupunkipuisto alkaa Furuvikin luonnonsuojelu- ja virkistysalueesta. Lännessä kaupunkipuisto ulottuu maakuntarajaan ja samalla Saaristomeren yhteistoiminta-alueeseen saakka. Kaupunkipuistoon kuuluvat monet kylpyläkaupungin tunnetut hiekkarannat, rakennettua kulttuuriympäristöä pitsihuviloineen, esimerkiksi ravintola Hangon Casino ympäristöineen ja Hangon kirkkomäki. Mukaan lukeutuvat Tulliniemen luonnonsuojelualue, Uddskatanin luonnonsuojelualue ja Hauensuoli. Kaupunkipuistoon kuuluvat Hankoniemen edustan merialueet ja lukuisat saaret ovat Hangon kaupungin ja Suomen valtion omistuksessa.

Vuonna 2014 Suomen kansalliset kaupunkipuistot voittivat eurooppalaisen puutarhaperinneverkoston (EGHN) puutarhapalkinnon laaja-alaisten viheralueiden sarjassa. Tässä vaiheessa Suomessa oli jo kuusi kansallisia kaupunkipuistoa. Vuoden 2019 lopussa Suomessa oli yhdeksän kansallisia kaupunkipuistoa: Forssassa, Hangossa, Heinolassa, Hämeenlinnassa, Kotkassa, Kuopiossa, Porissa, Porvoossa ja Turussa.

* Ravintola Hangon Casino, entinen Hangon Seurahuone on eräs esimerkki valtakunnallisesti merkittäväksi luokitellusta rakennetusta kulttuuriperinnöstä.Ravintola Hangon Casino, entinen Hangon Seurahuone on eräs esimerkki valtakunnallisesti merkittäväksi luokitellusta rakennetusta kulttuuriperinnöstä.
* Hangon kirkkomäki ja kirkkopuisto on osa Hangon kaupunkipuistoa, samoin pääosa kuvan merialueesta saarineen.Hangon kirkkomäki ja kirkkopuisto on osa Hangon kaupunkipuistoa, samoin pääosa kuvan merialueesta saarineen.
* Augustin Ehrensvärdin seurueen kirjoitus Hauensuolen kalliossa (1754).Augustin Ehrensvärdin seurueen kirjoitus Hauensuolen kalliossa (1754).

Lähteet
-------

1. 1 2 3  Kansallinen kaupunkipuisto Hangon kaupunki, hanko.fi. Viitattu 15.12.2019.
2. 1 2  Kaupunkipuisto vaalii Hangon huviloita ja lintuluotoja  28.5.2008, päivitetty 1.11.2008. yle.fi. Viitattu 15.12.2019.
3. 1 2  Alueen kuvaus (Hangon kansallisen kaupunkipuisto) Hangon kaupunki, hanko.fi. Viitattu 15.12.2019.
4. 1 2  Arkistoitu kopioKansalliset kaupunkipuistot turvaavat kaupungin luonto- ja maisema-arvoja  päivitetty 5.3.2018. Ympäristöministeriö, ym.fi.  Arkistoitu 23.9.2019. Viitattu 15.12.2019.
5. ↑  Kari Mustonen ja Nina Keski-Korpela: Kansalliset kaupunkipuistot nappasivat eurooppalaisen puutarhapalkinnon  10.6.2014. yle.fi. Viitattu 15.12.2019.
6. ↑  European Garden Award 2014 European Garden Heritage Network, eghn.org. Viitattu 15.12.2019. (englanniksi)

Aiheesta muualla
----------------

* Hangon kansallisen kaupunkipuiston hoito- ja käyttösuunnitelma, Suora linkki pdf-tiedostoon (28.12.2016) (hanko.fi)
* Hangon kansallinen kaupunkipuisto Hangon karttapalvelussa (map.hanko.fi)